pythainlp/thaigov-v2-corpus-22032023 huggingface dataset:
วันพุธที่ 15 มีนาคม 2566
มาแล้ว! ประกันรายได้ข้าวโพดเลี้ยงสัตว์ ปี 65/66 พร้อมมาตรการสินเชื่อดอกเบี้ยต่ำ รัฐชดเชยดอกเบี้ยให้ถึง 3%
.....
ที่ประชุม ครม. (14 มี.ค. 66) เห็นชอบหลักการโครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2565/2566 วงเงิน 716.10 ล้านบาท และมาตรการคู่ขนาน ได้แก่ โครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร วงเงินสินเชื่อ 1,000 ล้านบาท
.
โครงการประกันรายได้ฯ รอบใหม่นี้ จะยังคงยึดหลักการและเงื่อนไขเดิม โดยประกันราคาข้าวโพดเลี้ยงสัตว์ ณ ความชื้น 14.5% ในราคา 8.5 บ./กก. สูงสุด 30 ไร่/ครัวเรือน (ไม่ซ้ำแปลง) สำหรับเกษตรกรที่ขึ้นทะเบียนกับกรมส่งเสริมการเกษตรและแจ้งเพาะปลูกตั้งแต่วันที่ 1 มิ.ย. 65 - 31 พ.ค. 66 ระยะการจ่ายเงิน 12 งวด เริ่ม 20 พ.ย. 65 - 31 ต.ค. 66 ทั้งนี้ ในช่วงเดือน พ.ย. 65 - มี.ค. 66 ข้าวโพดเลี้ยงสัตว์มีราคาสูงกว่าราคาประกัน ทำให้ไม่ต้องจ่ายเงินชดเชยรวม 5 งวด
.
นอกจากนี้ ครม. ได้เคาะโครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 2565/2566 วงเงินสินเชื่อ 1,000 ล้านบาท ซึ่งเป็นมาตรการคู่ขนานเพื่อสนับสนุนสินเชื่อแก่กลุ่มสหกรณ์ กลุ่มเกษตรกร และกลุ่มวิสาหกิจชุมชน เป็นทุนหมุนเวียนในการรับซื้อข้าวโพดเลี้ยงสัตว์จากเกษตรกรในอัตราดอกเบี้ยต่ำ 4% ต่อปี (ผู้กู้จ่ายดอกเบี้ยเพียง 1% ต่อปี ส่วนอีก 3% ต่อปี รัฐบาลจะชดเชยให้) ระยะการกู้ไม่เกิน 12 เดือน โดยโครงการฯ จะเริ่มตั้งแต่วันที่ ครม. อนุมัติ - 30 มิ.ย. 67
#ไทยคู่ฟ้า#สื่อสารรัฐบาลไทย
-------------------
วันพุธที่ 15 มีนาคม 2566
15/03/2566
การติดตามสถานการณ์ธนาคาร Silicon Valley Bank (SVB) และ ธนาคาร Signature Bank ของประเทศสหรัฐอเมริกาถูกปิดกิจการ
กรณีธนาคาร Silicon Valley Bank (SVB) และธนาคาร Signature Bank ในประเทศสหรัฐอเมริกาถูกปิดกิจการ เมื่อวันศุกร์ที่ 10 มี.ค. 2566 สถาบันคุ้มครองเงินฝากได้มีการติดตามสถานการณ์ดังกล่าวอย่างใกล้ชิด
กรณีธนาคาร Silicon Valley Bank (SVB) และธนาคาร Signature Bank ในประเทศสหรัฐอเมริกาถูกปิดกิจการ เมื่อวันศุกร์ที่ 10 มี.ค. 2566 สถาบันคุ้มครองเงินฝากได้มีการติดตามสถานการณ์ดังกล่าวอย่างใกล้ชิด พบว่าปัญหาของธนาคารดังกล่าวมีที่มาจากหลายสาเหตุ ทั้งนี้หน่วยงานทางการที่เกี่ยวข้อง ได้แก่ Federal Deposit Insurance Corporation (FDIC) และ Federal Reserve (Fed) ได้ดำเนินการแก้ไขปัญหาเพื่อลดผลกระทบอย่างรวดเร็ว อย่างไรก็ตาม ปัญหาที่เกิดขึ้นกับธนาคารดังกล่าวนั้น เป็นปัญหาที่เกิดขึ้นในต่างประเทศ สถาบันการเงินของไทยไม่มีธุรกรรมโดยตรงที่เกี่ยวข้องกับธนาคารดังกล่าวและไม่ได้รับผลกระทบจากการถูกปิดกิจการของธนาคารดังกล่าว
สำหรับประเทศไทย การดูแลเสถียรภาพของระบบสถาบันการเงินนั้นมีหลายหน่วยงานที่กำกับดูแล ทั้งนี้การแก้ไขปัญหามีเครื่องมือและวิธีการหลายวิธีขึ้นอยู่กับลักษณะและเหตุการณ์ของสถานการณ์ที่เกิดขึ้น ซึ่งสถาบันคุ้มครองเงินฝากเป็นหนึ่งในหน่วยงาน และหนึ่งในเครื่องมือในการดำเนินการแก้ไขสถานการณ์หากมีปัญหาเกิดขึ้น
ในปัจจุบันสถาบันคุ้มครองเงินฝากคุ้มครองผู้ฝากเงินส่วนใหญ่ในแต่ละสถาบันการเงิน หรือมากกว่าร้อยละ 90 ของผู้ฝากเป็นผู้ฝากเงินที่อยู่ภายใต้วงเงินคุ้มครองผู้ฝากเต็มจำนวน
สถาบันคุ้มครองเงินฝากติดตามสถานการณ์และผลกระทบจากเหตุการณ์ดังกล่าวอย่างใกล้ชิดและต่อเนื่องต่อไป
วันพุธที่ 15 มีนาคม 2566
15/03/2566
โฆษกรัฐบาลเผย นายกฯ ปลื้ม เจรจาการค้าไทย-ไห่หนาน ประสบความสำเร็จ มูลค่าการค้ารวมกว่า 18,500 ล้านบาท ผลจาก Mini FTA เพิ่มยอดส่งออกกว่า 66.8% พร้อมต่อยอด Mini FTA เซินเจิ้น และยูนนาน
โฆษกรัฐบาลเผย นายกฯ ปลื้ม เจรจาการค้าไทย-ไห่หนาน ประสบความสำเร็จ มูลค่าการค้ารวมกว่า 18,500 ล้านบาท ผลจาก Mini FTA เพิ่มยอดส่งออกกว่า 66.8% พร้อมต่อยอด Mini FTA เซินเจิ้น และยูนนาน เพิ่มเติม
วันนี้ (15 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการดำเนินงานของกระทรวงพาณิชย์ในการผลักดันความร่วมมือทางด้านการค้า ผ่านการจัดทำ Mini FTA ระหว่างประเทศไทยกับมณฑลไห่หนาน สาธารณรัฐประชาชนจีน ซึ่งประสบผลสำเร็จอย่างมาก เป็นไปตามแนวทางการทำงานของรัฐบาล ซึ่งจะเพิ่มยอดส่งออกจากไทยไปไห่หนานอีกกว่า 66.8% ทั้งนี้ นายกรัฐมนตรีสั่งการเร่งขยายผล ต่อยอดความร่วมมือ ซึ่งทางกระทรวงพาณิชย์ตั้งเป้าเจรจาจัดทำ Mini FTA เพิ่มเติมกับอีก 2 เมืองของจีน ได้แก่ เซินเจิ้น และยูนนาน
โฆษกประจำสำนักนายกรัฐมนตรี กล่าวว่า ที่ผ่านมา ไทยและมณฑลไห่หนาน มีความร่วมมือทางการค้ากันอย่างใกล้ชิด ในปี 2565 มีมูลค่าถึง 18,200 ล้านบาท เพิ่มขึ้น 91.9% และผลลัพธ์สำคัญจากการจัดทำ Mini FTA ทำให้ยอดส่งออกจากไทยไปไห่หนานเพิ่มขึ้นถึง 66.8% โดยสินค้าส่งออกสำคัญ ได้แก่ ยางพารา ผลไม้ เคมีภัณฑ์ และสินแร่ ซึ่งจากผลสำเร็จดังกล่าว กระทรวงพาณิชย์จึงพร้อมต่อยอดการจัดทำ Mini FTA กับเมืองสำคัญอื่น ๆ ของจีนเพิ่มเติม โดยเฉพาะเซินเจิ้น และยูนนาน
ในปัจจุบัน ประเทศไทยมีการจัดทำ Mini FTA กับเมืองและรัฐสำคัญในโลกแล้ว จำนวน 6 ฉบับ ได้แก่ 1. มณฑลไห่หนานของจีน 2. รัฐเตลังคานาของอินเดีย 3. เมืองโคฟุของญี่ปุ่น 4. มณฑลกานซู่ของจีน 5. เมืองปูซานของเกาหลีใต้ และ 6. เมืองคยองกีของเกาหลีใต้ ซึ่งไทยพร้อมแสวงหาความร่วมมือกับเมืองอื่น ๆ ที่มีศักยภาพ ถือเป็นนโยบายเพิ่มความสัมพันธ์ในอีกรูปแบบทางการค้า การลงทุน ลดอุปสรรคทางการค้า และหาลู่ทางใหม่ในความสัมพันธ์ทางเศรษฐกิจระหว่างคู่ค้าทั้ง 2 ฝ่าย
“นายกรัฐมนตรีให้ความสำคัญในการผลักดันความร่วมมือทางการค้าของไทยกับต่างประเทศ ผ่านการเจรจาจัดทำ Mini FTA กับเมืองและรัฐสำคัญต่าง ๆ ทั่วโลก ซึ่งทุกรูปแบบของความตกลงล้วนมีส่วนสำคัญในการเพิ่มมูลค่าการค้า การส่งออกของไทย เป็นโอกาสเปิดตลาดการค้า สร้างสัมพันธ์กับพันธมิตรทางการค้า รวมทั้งพัฒนาเศรษฐกิจไทยให้เติบโตอย่างยั่งยืน” นายอนุชาฯ กล่าว
วันพุธที่ 15 มีนาคม 2566
ครม. เคาะ! ราคาอ้อยขั้นต้น ฤดูการผลิตปี 65/66 ที่ 1,080 บาท/ตันอ้อย
.....
ที่ประชุม ครม. (14 มี.ค. 66) กำหนดราคาอ้อยขั้นต้นและผลตอบแทนการผลิตและจำหน่ายน้ำตาลทรายขั้นต้น ฤดูการผลิตปี 65/66 ทั้ง 9 เขต โดยคำนวณราคาอ้อยเป็นราคาเดียวทั่วประเทศ ดังนี้
1. ราคาอ้อยขั้นต้น ฤดูการผลิตปี 65/66 ในอัตรา 1,080 บาทต่อตันอ้อย ณ ระดับความหวานที่ 10 ซี.ซี.เอส. (หรือเท่ากับร้อยละ 91.79 ของประมาณการราคาอ้อยเฉลี่ยทั่วประเทศ 1,110.66 บาทต่อตันอ้อย) และกำหนดอัตราขึ้นลง ของราคาอ้อยเท่ากับ 64.80 บาทต่อ 1 หน่วย ซี.ซี.เอส.
2. ผลตอบแทนการผลิตและจำหน่ายน้ำตาลทรายขั้นต้นฤดูการผลิตปี 65/66 เท่ากับ 462.86 บาทต่อตันอ้อย
#ไทยคู่ฟ้า#สื่อสารรัฐบาลไทย
-------------------
วันพุธที่ 15 มีนาคม 2566
15/03/2566
ไอแบงก์ ชวนออมเงินอัลฮัจย์ พร้อมลุ้นบินไปแสวงบุญฟรี ปีที่ 9
ไอแบงก์จัดกิจกรรมบัญชีเงินฝากอัลฮัจย์ให้กับลูกค้าเงินฝากบัญชีอัลฮัจย์ต่อเนื่องเป็นปีที่ 9 ด้วยการมอบสิทธิพิเศษสำหรับลูกค้ามุสลิมที่ออมเงินกับบัญชีเงินฝากอัลฮัจย์ ประจำปี 2566 ลุ้นรับแพ็กเกจไปประกอบพิธีฮัจย์ฟรี! ปี 2567 จำนวน 12 รางวัลๆ ละ 250,000 บาท
ธนาคารอิสลามแห่งประเทศไทย (ไอแบงก์) จัดกิจกรรมบัญชีเงินฝากอัลฮัจย์ให้กับลูกค้าเงินฝากบัญชีอัลฮัจย์ต่อเนื่องเป็นปีที่ 9 ด้วยการมอบสิทธิพิเศษสำหรับลูกค้ามุสลิมที่ออมเงินกับบัญชีเงินฝากอัลฮัจย์ ประจำปี 2566 ลุ้นรับแพ็กเกจไปประกอบพิธีฮัจย์ฟรี! ปี 2567 จำนวน 12 รางวัลๆ ละ 250,000 บาท รวมมูลค่า 3,000,000 บาท
กิจกรรมจับสลากเงินฝากบัญชีอัลฮัจย์ เพื่อไปประกอบพิธีฮัจย์ ปี 2566 เป็นกิจกรรมที่ธนาคารจัดขึ้นให้กับลูกค้าที่ฝากเงินกับบัญชีเงินฝากอัลฮัจย์ ซึ่งจัดต่อเนื่องเป็นปีที่ 9 แล้ว โดยลูกค้าที่ฝากเงินกับบัญชีอัลฮัจย์ที่เป็นลูกค้าเดิม หรือเปิดบัญชีใหม่นอกจากจะได้รับผลตอบแทนตามสัดส่วนที่ได้ตกลงกับธนาคารแล้ว ยังจะได้รับสิทธิ์ลุ้นรางวัลแพ็กเกจไปประกอบพิธีฮัจย์ฟรี! ณ ประเทศซาอุดีอาระเบีย ในปี 2567 จำนวน 12 รางวัล รางวัลละ 250,000 บาท มูลค่าเงินรางวัลรวม 3,000,000 บาท
ซึ่งการนับสิทธิ์จับรางวัลจะเริ่มต้นตั้งแต่วันที่ 10 มีนาคม 2566 เป็นต้นไป โดยลูกค้าที่จะมีสิทธิ์ลุ้นรางวัล ต้องเป็นลูกค้าที่มีเงินฝากในบัญชีเงินฝากอัลฮัจย์ทั้งที่เป็นลูกค้าเดิมหรือลูกค้าที่เปิดบัญชีใหม่ที่มียอดเงินฝากเฉลี่ยรายวันทุกๆ 2,000 บาทต่อเดือน และดำรงเงินฝากติดต่อกัน 3 เดือน จะได้รับสิทธิ์ลุ้นรางวัล จำนวน 1 สิทธิ์ ดังนั้นหากลูกค้ามีเงินฝากจำนวนมาก ก็จะมีสิทธิ์ลุ้นรางวัลมากขึ้นตามเงื่อนไขของธนาคาร และสำหรับลูกค้าที่ฝากเงินภายในเดือนพฤษภาคม 2566 และคงเงินในบัญชีไว้จนถึงวันที่ 31 ตุลาคม 2566 ทุก ๆ 2,000 บาท จะได้รับสิทธิ์เป็น 2 เท่า สำหรับลูกค้าใหม่ต้องเปิดบัญชีเงินฝากอัลฮัจย์ภายในวันที่ 10 สิงหาคม 2566 เท่านั้น โดยต้องมียอดเงินฝากเฉลี่ยรายวันทุก ๆ 2,000 บาทต่อเดือน และดำรงเงินฝากจนถึงวันที่ 31 ตุลาคม 2566 ถึงจะมีสิทธิ์ร่วมกิจกรรม ซึ่งธนาคารจะนำสิทธิ์ดังกล่าวไปจับสลากหาผู้โชคดีในวันที่ 7 ธันวาคม 2566
ผู้ที่สนใจเข้าร่วมกิจกรรมสามารถเปิดบัญชีและฝากเงินกับบัญชีเงินฝากอัลฮัจย์ V.2 โดยเปิดบัญชีขั้นต่ำ 500 บาท ฝากได้สูงสุดไม่จำกัดจำนวน รับผลตอบแทนทุกสิ้นเดือนมิถุนายน และธันวาคม เปิดบัญชีได้แล้วตั้งแต่วันนี้ - 10 สิงหาคม 2566 สอบถามรายละเอียดเพิ่มเติมได้ที่ ไอแบงก์ ทุกสาขา หรือโทร. iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากำไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคำเรียกแทนดอกเบี้ย แต่มาจากหลักการที่ใช้ในการทำธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คำนวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ำกว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกำหนดการฝาก
วันพุธที่ 15 มีนาคม 2566
15/03/2566
​โฆษกรัฐบาลเผยนายกฯ เตรียมลงพื้นที่ตรวจราชการ จ.ระนอง 16 มี.ค.นี้ ติดตามการดำเนินงานสำคัญตามนโยบายรัฐบาล ในการแก้ปัญหาน้ำอุปโภค-บริโภค ภัยพิบัติอุทกภัย
​โฆษกรัฐบาลเผยนายกฯ เตรียมลงพื้นที่ตรวจราชการ จ.ระนอง 16 มี.ค.นี้ ติดตามการดำเนินงานสำคัญตามนโยบายรัฐบาล ในการแก้ปัญหาน้ำอุปโภค-บริโภค ภัยพิบัติอุทกภัย การใช้ประโยชน์ที่ดินป่าชายเลนชุมชนเมือง จ.ระนอง
วันที่ 15 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เตรียมเดินทางไปตรวจราชการจังหวัดระนอง ในวันพฤหัสบดีที่ 16 มีนาคม 2566 เพื่อติดตามการดำเนินงานสำคัญตามนโยบายรัฐบาล รวมถึงอุปสรรคปัญหาต่าง ๆ ที่เกิดขึ้นเพื่อพัฒนาปรับปรุงการขับเคลื่อนโครงการต่าง ๆ ให้เป็นไปตามแผนและเป้าหมายที่กำหนดไว้ เกิดผลเป็นรูปธรรมต่อประชาชนในพื้นที่ รวมทั้งเกิดความคุ้มค่าในการใช้จ่ายงบประมาณของประเทศ ให้เกิดประโยชน์สูงสุดอย่างแท้จริง โดยมีกำหนดการ ดังนี้
เวลาประมาณ 09.00 น. นายกรัฐมนตรีและคณะ ออกเดินทางท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานระนอง ตำบลราชกรูด อำเภอเมืองระนอง จังหวัดระนอง โดยเครื่องบินของกองทัพอากาศ แล้วนายกรัฐมนตรีเดินทางไปตรวจติดตามสภาพปัญหาขาดแคลนน้ำอุปโภค บริโภค และพบปะประชาชนในพื้นที่ที่ได้รับความเดือดร้อนปัญหาขาดแคลนน้ำอุปโภค บริโภค ณ อาคารอเนกประสงค์ ที่ว่าการอำเภอสุขสำราญ ตำบลกำพวน อำเภอสุขสำราญ จังหวัดระนอง
จากนั้นในช่วงบ่ายเวลาประมาณ 14.00 น. นายกรัฐมนตรีตรวจติดตามสภาพปัญหาของพื้นที่ประสบภัยพิบัติอุทกภัยและแนวทางการแก้ไขโดยการปรับปรุงพนังกั้นน้ำ พร้อมตรวจติดตามบริเวณพนังกั้นน้ำบ้านสองแพรก และพบปะประชาชนในพื้นที่ ณ โรงเรียนบ้านสองแพรก ตำบลลำเลียง อำเภอกระบุรี ก่อนเดินทางต่อไปที่ลานอเนกประสงค์ หน้าเทศบาลเมืองระนอง อำเภอเมืองระนอง เพื่อสักการะศาลหลักเมืองจังหวัดระนอง สักการะอนุสาวรีย์เจ้าเมืองระนอง (คอซู้เจียง) ต่อจากนั้น นายกรัฐมนตรีติดตามผลการดำเนินงานการแก้ไขปัญหาการใช้ประโยชน์ที่ดินป่าชายเลนชุมชนเมือง จังหวัดระนอง โดยนายกรัฐมนตรีและคณะ จะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.40 น. ทั้งนี้ กำหนดการอาจมีการเปลี่ยนแปลงตามความเหมาะสม
วันพุธที่ 15 มีนาคม 2566
พม. หนุนสถานรองรับเด็กเอกชนและสถานรับเลี้ยงเด็กเอกชน สร้างพื้นที่ปลอดภัยสำหรับเด็กทุกคน
พม. หนุนสถานรองรับเด็กเอกชนและสถานรับเลี้ยงเด็กเอกชน สร้างพื้นที่ปลอดภัยสำหรับเด็กทุกคน
เมื่อวันที่ 14 มีนาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดการประชุมเชิงปฏิบัติการเพื่อยกระดับและขับเคลื่อนการดำเนินงานสถานรองรับเด็กเอกชนและสถานรับเลี้ยงเด็กเอกชน พร้อมมอบนโยบายการยกระดับการดำเนินงาน เพื่อสร้างความรู้ความเข้าใจในการปฏิบัติงานให้เป็นไปในทิศทางเดียวกัน สำหรับพัฒนาสังคมและความมั่นคงของมนุษย์และเจ้าหน้าที่ผู้ปฏิบัติงานด้านสถานรองรับเด็กเอกชนและสถานรับเลี้ยงเด็กเอกชนจากสำนักงานพัฒนาสังคมและความมั่นคงของมนุษย์ 76 จังหวัดทั่วประเทศ รวมทั้งเจ้าหน้าที่ส่วนกลางที่เกี่ยวข้อง โดยมี นางจตุพร โรจนพานิช อธิบดีกรมกิจการเด็กและเยาวชน กล่าวรายงาน ทั้งนี้ มีวิทยากรผู้ทรงคุณวุฒิและมีความเชี่ยวชาญร่วมบรรยายสร้างความรู้ ได้แก่ นางณัฐสิณี กุลละวณิชย์ พัฒนาสังคมและความมั่นคงของมนุษย์จังหวัดเชียงใหม่ รศ.อภิญญา เวชยชัย และ ดร.กัณฐมณี ลดาพงษ์พัฒนา กรรมการสมาคมพัฒนาสถานรับเลี้ยงเด็กไทย และผู้บริหาร Application Kidscareplus และนางอัจฉริยา ทวีสุข ผู้อำนวยการกองกฎหมาย กระทรวง พม. ณ โรงแรมเดอะ ทวิน ทาวเวอร์ เขตปทุมวัน กรุงเทพฯ
นายอนุกูล กล่าวว่า ปัจจุบัน สถานรองรับเด็กเอกชนและสถานรับเลี้ยงเด็กเอกชน เป็นอีกทางเลือกหนึ่งในการดูแลเด็กสำหรับครอบครัวที่ไม่มีเวลาอบรมเลี้ยงดูบุตร เนื่องจากผู้ปกครองมีความจำเป็นในการทำงานหารายได้ให้เพียงพอต่อการเลี้ยงดูครอบครัว ทั้งนี้ กระทรวง พม. โดยกรมกิจการเด็กและเยาวชน มีภารกิจสำคัญในการพัฒนาและคุ้มครองสวัสดิภาพเด็กและเยาวชน รวมถึงการกำกับดูแลและส่งเสริมสถานรองรับเด็กเอกชนและสถานรับเลี้ยงเด็กเอกชนทั่วประเทศ เพื่อยกระดับการพัฒนาเด็กให้ได้รับการดูแลที่เหมาะสมตามช่วงวัย สามารถเติบโตอย่างมีคุณภาพ ให้เป็นไปตามพระราชบัญญัติคุ้มครองเด็ก พ.ศ. 2546
นายอนุกูล กล่าวเพิ่มเติมว่า การประชุมเชิงปฏิบัติการครั้งนี้ นับเป็นส่วนสำคัญที่ช่วยให้เจ้าหน้าที่ของสำนักงานพัฒนาสังคมและความมั่นคงของมนุษย์จังหวัดและเจ้าหน้าที่ที่เกี่ยวข้อง ได้รับการพัฒนาองค์ความรู้ แนวทางการปฏิบัติงานในการส่งเสริมสถานรองรับเด็กเอกชนและสถานรับเลี้ยงเด็กเอกชน มีกลไกการดำเนินงานอย่างมีส่วนร่วมระหว่างสถานรองรับเด็กเอกชนและสถานรับเลี้ยงเด็กเอกชน กับหน่วยงานภาครัฐและภาคีเครือข่าย และเชื่อมโยงการทำงานให้เกิดระบบการจัดอย่างมีประสิทธิภาพ ทั้งนี้ พัฒนาสังคมและความมั่นคงของมนุษย์จังหวัดจำเป็นต้องมีบทบาทและใช้กลไกระดับจังหวัดในการคุ้มครองเด็กและเยาวชน โดยเด็กต้องเป็นความสำคัญลำดับแรก ภายใต้การดูแลและอำนวยประโยชน์จากรัฐ นำไปสู่การสร้างพื้นที่ปลอดภัยสำหรับเด็กทุกคน
#ช่วย24ชั่วโมง
#พม24ชม
#ข่าวพม
วันพุธที่ 15 มีนาคม 2566
รองปลัดกระทรวงเกษตรและสหกรณ์เข้าร่วมการประชุมคณะกรรมการสิ่งแวดล้อมแห่งชาติ ครั้งที่ 1/2566 ผ่านสื่ออิเล็กทรอนิกส์
รองปลัดกระทรวงเกษตรและสหกรณ์เข้าร่วมการประชุมคณะกรรมการสิ่งแวดล้อมแห่งชาติ ครั้งที่ 1/2566 ผ่านสื่ออิเล็กทรอนิกส์
วันพุธที่ 15 มีนาคม 2566 เวลา 9.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เป็นผู้แทนรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เข้าร่วมการประชุมคณะกรรมการสิ่งแวดล้อมแห่งชาติ ครั้งที่ 1/2566 ผ่านสื่ออิเล็กทรอนิกส์ โดยมีพลเอก ประวิตร วงษ์สุวรรณ รองนายกรัฐมนตรี เป็นประธานการประชุม
ในการนี้ ขอสรุปผลการประชุมที่เกี่ยวข้องกับกระทรวงเกษตรและสหกรณ์ โดยมีสาระสำคัญ ดังนี้ กรมชลประทาน เสนอ รายงานการประเมินผลกระทบสิ่งแวดล้อม โครงการประตูระบายน้ำกรงปินัง จังหวัดยะลา ซึ่งที่ประชุมมีมติเห็นชอบ และให้ดำเนินการตามมาตรการป้องกันและแก้ไข และมาตรการติดตามตรวจสอบ รวมทั้งแผนปฏิบัติการป้องกันและแก้ไขผลกระทบสิ่งแวดล้อมและแผนปฏิบัติการติดตามตรวจสอบผลกระทบสิ่งแวดล้อม ตามที่กำหนดไว้ในรายงานการประเมินผลกระทบสิ่งแวดล้อม (EIA) พร้อมตั้งงบประมาณเพื่อดำเนินการตามมาตรการฯ และนำความเห็นของที่ประชุมเสนอคณะรัฐมนตรีเพื่อประกอบการพิจารณา ตาม ม. 49 และ ม. 51/6 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ (ฉบับที่2) พ.ศ. 2561 ต่อไป
วันพุธที่ 15 มีนาคม 2566
รฟม. จัดอบรม “อาสาจราจร” ให้แก่ผู้ปฏิบัติงานจาก โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
เพื่อสนับสนุนงานจราจร พร้อมอำนวยความสะดวกประชาชนตามแนวสายทาง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดยโครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) จัดอบรม “อาสาจราจร” ให้แก่ผู้ปฏิบัติงานจากโครงการรถไฟฟ้าสายสีม่วงฯ จำนวนกว่า 100 คน เพื่อเพิ่มพูนความรู้ความเข้าใจในกฎจราจร รวมถึงวิธีการควบคุมและอำนวยความสะดวกงานด้านจราจร ให้มีความพร้อมในการช่วยเหลือตำรวจจราจรขณะปฏิบัติหน้าที่ได้อย่างถูกต้อง โดยได้รับความร่วมมือจากฝ่ายจราจรในสถานีตำรวจตามแนวสายทางของโครงการรถไฟฟ้าสายสีม่วงฯ ได้แก่ สถานีตำรวจนครบาลสามเสน สถานีตำรวจนครบาลบุปผาราม สถานีตำรวจนครบาลราษฎร์บูรณะ สถานีตำรวจนครบาลบางคอแหลม และสถานีตำรวจภูธรพระประแดง เป็นผู้ให้การอบรม
สำหรับอาสาจราจรที่ผ่านการอบรมทั้งภาคทฤษฎีและภาคปฏิบัตินั้น ทางโครงการรถไฟฟ้าสายสีม่วงฯ จะส่งไปประจำจุดทางข้ามสำคัญต่างๆ ที่มีประชาชนเดินทางสัญจรหนาแน่น เช่น บริเวณถนนสามเสน โรงเรียนศึกษานารีบนถนนประชาธิปก สะพานลอยบนถนนอรุณอัมรินทร์ ทางข้ามหน้าตลาดสดบางปะกอก เป็นต้น ท่านที่สนใจสามารถสอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
วันพุธที่ 15 มีนาคม 2566
“ชัยวุฒิ” ร่วมเวที WSIS Forum 2023 หนุนประเทศสมาชิกเสริมเกราะ ระวังภัยโลกไซเบอร์ร่วมกัน
“ชัยวุฒิ” ร่วมเวที WSIS Forum 2023 หนุนประเทศสมาชิกเสริมเกราะ ระวังภัยโลกไซเบอร์ร่วมกัน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ในฐานะผู้เเทนไทย ร่วมงาน World Summit on the Information Society Forum ประจำปี 2023 (WSIS Forum 2023) จัดโดย สหภาพโทรคมนาคมระหว่างประเทศ (ITU) และองค์การระหว่างประเทศภายใต้สหประชาชาติ ระหว่างวันที่ 13 – 17 มีนาคม 2566 ณ ศูนย์การประชุมนานาชาตินครเจนีวา ประเทศสวิตเซอร์แลนด์
ทั้งนี้ รัฐมนตรีว่าการกระทรวงดิจิทัลเพื่อเศรษฐกิจเเละสังคมของไทย ได้ร่วมกล่าวถ้อยแถลงในการประชุม High-Level Policy Session หัวข้อ “Building confidence and security in the use of ICTs” โดยกล่าวถึงความสำคัญของนโยบายการพัฒนาโครงสร้างพื้นฐาน และกฎหมายด้านดิจิทัลของไทยที่พร้อมรับมือกับความมั่นคงปลอดภัยไซเบอร์ รวมถึงความมุ่งมั่นของรัฐบาลไทยในการแก้ไขปัญหาอาชญากรรมออนไลน์อย่างจริงจัง โดยเฉพาะการจัดทำร่างพระราชกำหนดมาตรการป้องกันปราบปรามอาชญากรรมทางเทคโนโลยี ซึ่งเป็นกฎหมายใหม่ ที่ทันต่อภัยคุกคาม และส่งเสริมประสิทธิภาพการทำงานของหน่วยงานต่าง ๆ ร่วมกัน เพื่อช่วยแก้ปัญหาได้อย่างทันท่วงที ในการประชุมดังกล่าว รัฐมนตรีชัยวุฒิ ได้เสนอแนวทางร่วมแก้ปัญหา online scams ที่เป็นปัญหาของทุกประเทศทั่วโลก และต้องใช้ความร่วมมือระหว่างประเทศในการแก้ปัญหา
นอกจากนี้ นายชัยวุฒิ ยังได้หารือทวิภาคีร่วมกับ Dr. Mohammed Saud Al Tamimi ตำแหน่ง Governor of the Communications, Space and Technology Commission (CST) จากประเทศซาอุดิอาระเบีย โดยมีประเด็นหารือที่สำคัญ คือ การสนับสนุนงานของ ITU ในเรื่องการเชื่อมต่ออินเทอร์เน็ตให้ครอบคลุมประชากรโลก โดยเฉพาะการเชื่อมต่ออินเทอร์เน็ตที่ไม่จำเป็นต้องพึ่งพาโครงข่ายภาคพื้นดิน แต่สามารถใช้โครงข่ายดาวเทียมในการเชื่อมโยง ซึ่งช่วยประหยัดเวลาและงบประมาณในการดำเนินการ อีกทั้ง ประเทศซาอุดิอาระเบีย ยังสนใจทำความร่วมมือ (MoU) ด้านการพัฒนาเทคโนโลยีสารสนเทศและการสื่อสารร่วมกับประเทศไทย
สำหรับการประชุม WSIS เป็นการประชุมระดับโลกที่สำคัญด้านโทรคมนาคมและสารสนเทศ ที่จัดเป็นประจำทุกปี เพื่อผลักดันให้ประชากรทั่วโลกสามารถเข้าถึงอินเทอร์เน็ตเพิ่มมากขึ้น และบรรลุเป้าหมายการพัฒนาที่ยั่งยืนภายในปี 2030 โดยมีผู้แทนจากประเทศสมาชิก ITU จำนวน 193 ประเทศเข้าร่วมการประชุม ทั้งผู้แทนระดับรัฐมนตรีเข้าร่วมกว่า 30 ประเทศ ได้แก่ สหรัฐอเมริกา เยอรมนี ซาอุดิอาระเบีย ญี่ปุ่น ฟิลิปปินส์ อิหร่าน สหรัฐอาหรับเอมิเรตส์ เคนยา ไนจีเรีย แกมเบีย ติมอร์เลสเต และผู้แทนระดับสูงจากองค์การระหว่างประเทศภายใต้สหประชาชาติ เช่น เลขาธิการสหประชาชาติ เลขาธิการ WIPO และ เลขาธิการ UPU เป็นต้น
_____________________
วันพุธที่ 15 มีนาคม 2566
15/03/2566
“ไรเดอร์สะดวกซื้อ” ขอบคุณ รมว.แรงงานช่วยเหลือทันใจ
ตัวแทนไรเดอร์สะดวกซื้อขอบคุณทุกฝ่าย ที่ช่วยเหลือให้ได้รับค่าจ้างค่าตอบแทนค้างจ่ายอย่างรวดเร็ว หลังโดนยื้อกว่า 2 สัปดาห์
วันที่ 15 มีนาคม 2566 รัฐมนตรีว่าการกระทรวงแรงงาน ส่งนางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) ลงพื้นที่ร่วมกับพนักงานตรวจแรงงาน สำนักงานสวัสดิการและคุ้มครองแรงงานจังหวัดสมุทรปราการ สอบถามข้อเท็จจริงกรณีไรเดอร์ถูกค้างจ่ายค่าจ้าง เพื่อสอบถามกรณีที่นายจ้างผู้ว่าจ้างซับคอนแทรคได้จ่ายค่าจ้าง ค่าตอบแทนให้แก่ลูกจ้างแทนผู้รับจ้างงานช่วง (Sub-contractor) โดยพบนายเอก พรหมพงศ์ หนึ่งในไรเดอร์ร้านสะดวกซื้อ ผู้ได้รับผลกระทบ ซึ่งได้แจ้งกับพนักงานตรวจแรงงานว่า ได้รับค่าจ้าง ค่าตอบแทนครบแล้ว และขอขอบคุณรัฐมนตรีว่าการกระทรวงแรงงานและทุกฝ่ายที่เกี่ยวข้องที่ได้ให้ความช่วยเหลือในครั้งนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยภายหลังทราบว่าไรเดอร์ร้านสะดวกซื้อ กล่าวขอบคุณกระทรวงแรงงาน กรณีให้ความช่วยเหลือได้รับค่าจ้างค่าตอบแทน เป็นไปอย่างรวดเร็วว่า ผมก็รู้สึกยินดีที่มีส่วนในการให้ความช่วยเหลือลูกจ้างที่ได้รับความเดือดร้อนในครั้งนี้ และก็ขอขอบคุณทางนายจ้างผู้ว่าจ้างซับคอนแทรค ที่เห็นถึงความเดือดร้อนของลูกจ้างแล้วไม่ได้นิ่งนอนใจ และให้ความร่วมมือกับหน่วยงานในกระทรวงแรงงานดูแลลูกจ้างกลุ่มนี้ ทั้งนี้ ผมขอฝากไปยังนายจ้างเจ้าของสถานประกอบการและลูกจ้างกรณีที่มีปัญหาด้านแรงงานขอให้หันหน้าเข้าหากันและเจรจากันตามหลักทวิภาคี หากมีข้อสงสัยหรือต้องการปรึกษาหารือ สามารถติดต่อได้ที่ สำนักงานสวัสดิการและคุ้มครองแรงงานกรุงเทพมหานคร 10 พื้นที่ หรือสำนักงานสวัสดิการและคุ้มครองแรงงานจังหวัดทุกจังหวัด หรือ สายด่วน 1506 กด 3 หรือ 1546
ด้านนายเอก พรหมพงศ์ หนึ่งในไรเดอร์ร้านสะดวกซื้อ กล่าวว่า “ขอขอบคุณรัฐมนตรีว่าการกระทรวงแรงงานที่สั่งการ รวมทั้งช่วยประสานงานกับผู้เกี่ยวข้อง ทำให้พวกผมได้รับค่าจ้างและค่าตอบแทนอย่างรวดเร็ว และขอบคุณนายจ้างผู้ว่าจ้างซับคอนแทรคที่เล็งเห็นถึงความเดือดร้อนและบรรเทาความเดือดร้อนให้กับพวกผมด้วยการจ่ายค่าจ้างแทนซับคอนแทรค ขอบคุณครับ”
วันเสาร์ที่ 18 มีนาคม 2566
พ.ร.ก. ปราบอาชญากรรมทางเทคโนโลยี บังคับใช้ 17 มี.ค. 66 เป็นต้นไป
พ.ร.ก. ปราบอาชญากรรมทางเทคโนโลยี บังคับใช้ 17 มี.ค. 66 เป็นต้นไป
วันเสาร์ที่ 18 มีนาคม 2566
18/03/2566
ผู้ตรวจวีระกิตติ์ฯ เข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ จ.ยะลา
ผู้ตรวจราชการกระทรวงอุตสาหกรรมเข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ จ.ยะลา
เมื่อวันที่ 17 มีนาคม 2566  นายณัฐพล รังสิตพล ปลัดกระทรวงอุตสาหกรรม ได้มอบหมายให้ นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม เป็นผู้แทนกระทรวงอุตสาหกรรมเข้าร่วมประชุมคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) ครั้งที่ 2/2566 ณ  มหาวิทยาลัยราชภัฎยะลา  จังหวัดยะลา โดยมีรองนายกรัฐมนตรี (พลเอก ประวิตร วงษ์สุวรรณ) เป็นประธานฯ
โดยการประชุม กพต. ในครั้งนี้มีวาระการประชุมที่สำคัญได้แก่  ติดตามความคืบหน้าโครงการนำเรือประมงออกนอกระบบเพื่อการจัดการทรัพยากรประมงทะเลที่ยั่งยืนพื้นที่จังหวัดชายแดนภาคใต้   การแก้ไขปัญหาแรงงานคนไทยที่เดินทางไปประกอบอาชีพในสถานประกอบอาหารไทยในประเทศมาเลเซีย (เครือข่ายร้านอาหารต้มยำกุ้ง)
เห็นชอบในหลักการโครงการพัฒนาสวนสาธารณะขวัญเมืองให้มีหอชมเมืองและสถานที่พักผ่อนหย่อนใจ "Yala City Tower" พ.ศ. 2566-2568  และโครงการยกระดับจังหวัดยะลาให้เป็นเมืองแห่งกีฬาจังหวัดชายแดนภาคใต้ พ.ศ. 2566-2568 และโครงการพัฒนาโครงข่ายทางหลวงแผ่นดิน (ศึกษาแนวเส้นทางใหม่และขุดเจาะอุโมงค์บ้านกระป๋อง) ระยะทางรวมประมาณ 1.4 กิโลเมตร บนทางหลวงหมายเลข 410 ตอนบ่อหิน-เบตง ช่วง กม. 114+800 - กม. 121+400
วันเสาร์ที่ 18 มีนาคม 2566
18/03/2566
รัฐบาลเร่งเพิ่มมูลค่าของดีท้องถิ่น สร้างมูลค่าการตลาดแล้ว 4.8 หมื่นล้านบาท ล่าสุดขึ้นทะเบียน “ไข่ครอบสงขลา” เป็นสินค้า GI
รัฐบาลเร่งเพิ่มมูลค่าของดีท้องถิ่น สร้างมูลค่าการตลาดแล้ว 4.8 หมื่นล้านบาท ล่าสุดขึ้นทะเบียน “ไข่ครอบสงขลา” เป็นสินค้า GI
วันที่ 18 มีนาคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายรัฐบาลส่งเสริมเสริม Soft Power และเพิ่มมูลค่าในสินค้าอัตลักษณ์ท้องถิ่น กระทรวงพาณิชย์ โดยกรมทรัพย์สินทางปัญญา ได้ขึ้นทะเบียนสิ่งบ่งชี้ทางภูมิศาสตร์ (GI) “ไข่ครอบสงขลา” เป็นสินค้า GI ตัวใหม่ของไทย ปัจจุบันไทย มีสินค้า GI ที่ประกาศขึ้นทะเบียนแล้ว 177 สินค้า ครอบคลุม 77 จังหวัดทั่วประเทศ สามารถสร้างมูลค่าทางการตลาดให้กับสินค้าชุมชนกว่า 48,000 ล้านบาท
ไข่ครอบสงขลา (Songkhla Steamed Egg Yolks หรือ Khai Khrop Songkhla) เป็นอาหารพื้นถิ่นที่ผลิตและแปรรูปในอำเภอสทิงพระ อำเภอกระแสสินธุ์ อำเภอระโนด และอำเภอสิงหนคร จังหวัดสงขลา ซึ่งเป็นวิธีการถนอมอาหารจากภูมิปัญญาท้องถิ่นของคนในพื้นที่ที่สืบทอดกันมานานกว่า 100 ปี โดยการนำไข่แดงจากไข่เป็ด 2 ใบ ใส่ลงในเปลือกไข่ 1 ใบ ที่ตัดแต่งขอบแล้ว นำไปนึ่ง จะมีสีแดงอมส้ม ผิวมันวาว โดดเด่นด้วยเนื้อสัมผัส3 ระดับ คือ เนื้อลาวา เนื้อยางมะตูม เนื้อดั้งเดิม มีรสชาติหวานและเค็มเล็กน้อย ไม่มีกลิ่นคาว
นางสาวรัชดา กล่าวด้วยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้ให้แนวทางการต่อยอดเพื่อนำไปสู่การเพิ่มรายได้อย่างเป็นรูปธรรม ทางกระทรวงพาณิชย์จะเข้าไปช่วยยกระดับสินค้า GI ที่ได้รับการขึ้นทะเบียน ด้วยการพัฒนาบรรจุภัณฑ์ เพื่อสร้างความเป็นสินค้าพรีเมียม จัดงานส่งเสริมการขายทั้งในและต่างประเทศ การจำหน่ายผ่านช่องทางออนไลน์บนแพลตฟอร์มต่างๆ
วันเสาร์ที่ 18 มีนาคม 2566
18/03/2566
ผู้ตรวจฯ ภาสกร ลงพื้นที่ชัยนาท ตรวจราชการรอบ 1 พร้อมจับมือเครือข่ายร่วมขับเคลื่อนอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน
ผู้ตรวจฯ ภาสกร ลงพื้นที่ชัยนาท ตรวจราชการรอบ 1 พร้อมจับมือเครือข่ายร่วมขับเคลื่อนอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ภายใต้หลัก"อุตสาหกรรมดี ชุมชนดี หน่วยงานดี" สู่ความสำเร็จ 4 มิติ
เมื่อวันที่ 16 มีนาคม 2566 เวลา 13.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงาน เขตตรวจราชการที่ 1 ภาคกลางตอนบน ณ สำนักงานอุตสาหกรรมจังหวัดชัยนาท โดยนายอนุสร ภู่พงศ์สกุล อุตสาหกรรมจังหวัดชัยนาท และคณะเจ้าหน้าที่ร่วมประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 ได้รับทราบผลการดำเนินงานปัญหาอุปสรรคต่าง ๆ ซึ่งจังหวัดชัยนาทเป็นจังหวัดที่มีภาคการผลิตเกษตรกรรมเป็นส่วนใหญ่ เช่น ข้าว อ้อย อุตสาหกรรมหลักเป็นโรงสีข้าว เครื่องดื่มเบียร์ สุราผสม  และเน้นให้มีการตรวจกำกับโรงงานเหมืองแร่ให้เป็นไปตามกฎหมาย การส่งเสริม GI ให้ได้ 100% การแก้ไขปัญหาผังเมืองให้สามารถตั้งโรงงานบางประเภทได้มากขึ้นซึ่งอยู่ระหว่างการพิจารณาของคณะกรรมการของกรมโยธาธิการและผังเมือง การส่งเสริมพัฒนาผลิตภัณฑ์กลุ่มวิสาหกิจชุมชนรอบโรงงานแปรรูปสินค้าเกษตรอุตสาหกรรม  มอก.เอสด้านบริการท่องเที่ยวเกษตรและร้านกาแฟ
นอกจากนี้ยังได้ร่วมหารือกับเครือข่ายในพื้นที่ อาทิ สภาอุตสาหกรรม สภาหอการค้า  SMEs D Bank สาขาชัยนาท เครือข่ายอุตสาหกรรมรักษ์สิ่งแวดล้อม และผู้แทน คพอ. จังหวัด เพื่อรับฟังทิศทางการพัฒนาเศรษฐกิจและอุตสาหกรรมของจังหวัดจากภาคเอกชน ภาคประชาชน ซึ่งจังหวัดมีนโยบายผลักดันการพัฒนาเกษตรอินทรีย์ โดยมี บริษัท ประชารัฐรักสามัคคีชัยนาท (วิสาหกิจเพื่อสังคม) จำกัด เป็นกลไกขับเคลื่อนภาคธุรกิจอุตสาหกรรมให้เป็นไปตามเป้าหมาย การผลักดันเพิ่มพื้นที่ปลูกมันสำปะหลังแบบรับประกันราคาส่งเข้าโรงงานเอทานอลในจังหวัดชัยนาท ทดแทนการรับซื้อวัตถุดิบจากพื้นที่อื่น เป็นการเพิ่มรายได้ให้เกษตรกรในพื้นที่ ส่วนด้านปัญหาการขาดแคลนแรงงานจะมีการปรับเปลี่ยนโดยใช้ระบบ IT เข้ามาใช้ในภาคการผลิตเกษตรอุตสาหกรรมให้มากขึ้น เป็นต้น ในการนี้ได้ให้ข้อแนะนำในการส่งเสริมและพัฒนาอุตสาหกรรม นำนโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลัก "อุตสาหกรรมดี ชุมชนดี หน่วยงานดี" สู่ความสำเร็จ 4 มิติ (ความสำเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพดีพร้อม) การส่งเสริมในลักษณะของ Focus Group ให้ตรงกับศักยภาพและบริบทของจังหวัด  เชื่อมโยงการเข้าถึงแหล่งทุนของกองทุนฯ หรือ การให้คำปรึกษาช่วยเหลือของ SMEs D Bank ให้ผู้ประกอบการธุรกิจเป้าหมายได้รับประโยชน์อย่างเต็มที่และยั่งยืน ทั้งนี้ ผู้ตรวจฯ ได้ให้กำลังใจและขอบคุณเจ้าหน้าที่และเครือข่ายทุกภาคส่วนที่มาร่วมต้อนรับและให้ข้อมูล ตลอดจนการได้ช่วยกันนำนโยบายกระทรวงอุตสาหกรรมไปสู่การปฏิบัติเป็นรูปธรรมปั้นอุตสาหกรรมคู่ชุมชนต่อไป
วันศุกร์ที่ 17 มีนาคม 2566
17/03/2566
พ่อเมืองสองแคว ต้อนรับเอกอัครราชทูตสหรัฐอเมริกาประจำประเทศไทย และกงสุลใหญ่สหรัฐอเมริกาประจำจังหวัดเชียงใหม่ เพื่อหารือแนวทางส่งเสริมความร่วมมือร่วมกัน มุ่งสู่การพัฒนาอย่างยั่งยืน
พ่อเมืองสองแควให้การต้อนรับเอกอัครราชทูตสหรัฐอเมริกาประจำประเทศไทย และกงสุลใหญ่สหรัฐอเมริกาประจำจังหวัดเชียงใหม่ เพื่อหารือแนวทางส่งเสริมความร่วมมือร่วมกัน มุ่งสู่การพัฒนาอย่างยั่งยืน
วันนี้ (17 มีนาคม 2566) เวลา 09.30 น. ณ ห้องรับรองสมเด็จพระเอกาทศรถ ชั้น 2 ศาลากลางจังหวัดพิษณุโลก นายภูสิต สมจิตต์ ผู้ว่าราชการจังหวัดพิษณุโลก ให้การต้อนรับ นายโรเบิร์ต เอฟ โกเดค เอกอัครราชทูตสหรัฐอเมริกาประจำประเทศไทย และนางลิสา บูเจนนาส กงสุลใหญ่สหรัฐอเมริกาประจำจังหวัดเชียงใหม่ พร้อมคณะ ในโอกาสเดินทางเยือนจังหวัดพิษณุโลกอย่างเป็นทางการ และเยี่ยมคารวะพร้อมหารืองานร่วมกับผู้ว่าราชการจังหวัดพิษณุโลก โดยมี ปลัดจังหวัดพิษณุโลก หัวหน้าส่วนราชการ และเจ้าหน้าที่ที่เกี่ยวข้องร่วมให้การต้อนรับ
นายภูสิต สมจิตต์ ผู้ว่าราชการจังหวัดพิษณุโลก กล่าวว่า จังหวัดพิษณุโลกเป็นหัวเมืองสำคัญในพื้นที่ภาคเหนือตอนล่าง เป็นศูนย์กลางของระบบโลจิสติกส์สู่ภาคเหนือและภาคตะวันออกเฉียงเหนือ มีชัยภูมิยุทธศาสตร์ทางการทหารที่สำคัญมาแต่โบราณ และเป็นที่ตั้งของส่วนราชการสำคัญหลายแห่ง อาทิ กองทัพภาคที่ 3 มหาวิทยาลัยนเรศวร เป็นศูนย์กลางด้านการค้า การลงทุน และการศึกษาของภูมิภาค จึงนับเป็นโอกาสอันดียิ่งที่ได้มีโอกาสต้อนรับและหารือร่วมกับนายโรเบิร์ต เอฟ โกเดค เอกอัครราชทูตสหรัฐอเมริกาประจำประเทศไทย และนางลิสา บูเจนนาส กงสุลใหญ่สหรัฐอเมริกา ประจำจังหวัดเชียงใหม่
"ในวันนี้ได้มีการหารือข้อราชการร่วมกันในหลายประเด็นตามเป้าหมายการพัฒนาจังหวัดพิษณุโลกคือ “เมืองท่องเที่ยว 3 ธรรม 4 แยกระเบียงเศรษฐกิจที่มั่งคั่ง” ซึ่งได้กำหนดประเด็นการพัฒนา ใน 6 มิติ คือ 1) ส่งเสริมเพิ่มขีดความสามารถการแข่งขันด้านการค้า การลงทุน สินค้าบริการ โครงข่ายคมนาคมและโครงสร้างพื้นฐานรองรับการพัฒนาสู่ความมั่งคั่ง และเมืองอัจฉริยะ(Smart City) 2) พัฒนาการท่องเที่ยวที่ได้มาตรฐานสากลและยั่งยืน และเป็นเมืองศูนย์กลางการประชุมและจัดนิทรรศการ (MICE City) 3) ยกระดับการเกษตรที่เป็นระบบเพิ่มมูลค่าและการตลาดที่ครบวงจรบนฐานนวัตกรรมและเทคโนโลยี 4) พัฒนาทรัพยากรมนุษย์สร้างสังคมสุขยั่งยืน และสืบสานอัตลักษณ์ประเพณีวัฒนธรรมที่ดีงาม 5) พัฒนาการบริหารจัดการทรัพยากรธรรมชาติและสิ่งแวดล้อม พลังงาน อย่างเป็นระบบและยั่งยืน 6) เสริมสร้างความมั่นคงปลอดภัยในชีวิตและทรัพย์สินพัฒนาระบบเตรียมความพร้อมในภาวะวิกฤตและขยายความร่วมมือความสัมพันธ์กับต่างประเทศอย่างมีดุลยภาพ ซึ่งนายโรเบิร์ต เอฟ โกเดค เอกอัครราชทูตสหรัฐอเมริกาประจำประเทศไทย และนางลิสา บูเจนนาส กงสุลใหญ่สหรัฐอเมริกา ประจำจังหวัดเชียงใหม่ มีความยินดีที่จะให้ความร่วมมือกับจังหวัดพิษณุโลกในการพัฒนาเมืองในทุกมิติอย่างยั่งยืนต่อไป" ผวจ.พิษณุโลก กล่าว
นายภูสิต สมจิตต์ ผู้ว่าราชการจังหวัดพิษณุโลก กล่าวเพิ่มเติมว่า ประเทศไทยและประเทศสหรัฐอเมริกาได้มีความสัมพันธ์ในทุกระดับอย่างแน่นแฟ้นมาอย่างยาวนาน ทั้งระดับรัฐบาลต่อรัฐบาลของทั้งสองประเทศ ระหว่างภาคธุรกิจเอกชน รวมทั้งภาคประชาชน นักเรียน นักศึกษาต่าง ๆ ซึ่งความสัมพันธ์ทางการทูตระหว่างสองประเทศมีมาอย่างยาวนานถึง 190 ปี โดยการพบปะหารือในวันนี้สะท้อนถึงมิตรภาพที่แนบแน่น และพร้อมที่จะขับเคลื่อนการพัฒนาในระดับพื้นที่ นอกจากนี้ จังหวัดพิษณุโลกยังได้นำสินค้าขึ้นชื่อของพื้นที่ คือ มะยงชิด และกล้วยตาก GI (Geographical Indication) มาเป็นอาหารว่างและของฝาก สร้างความประทับใจให้กับคณะผู้มาเยือนเป็นอย่างมาก
วันเสาร์ที่ 18 มีนาคม 2566
ประชาชนผู้มีรายได้น้อย ปลื้ม รมว.สุชาติ  ช่วยคนจนมีเครื่องมือทำกิน เสริมทักษะอาชีพ  สร้างงาน สร้างรายได้
ผู้มีบัตรรายได้น้อย ขอบคุณ รมว.แรงงาน นายสุชาติ ชมกลิ่น ผลักดันโครงการฝึกอบรม พร้อมมอบเครื่องมือทำกิน ช่วยประชาชนได้มีความรู้ มีอาชีพและมีรายได้เพิ่มขึ้น
วันเสาร์ที่ 18 มีนาคม 2566
โฆษกรัฐบาลเผย นายกฯ ปลื้ม Oxford Dictionaries บรรจุชื่อ pad thai (ผัดไทย) อาหารยอดนิยม ให้เป็นคำศัพท์สากลที่ทั่วโลกรู้จัก
สะท้อนอีกความสำเร็จ Soft Power อาหารไทย
วันนี้ (18 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยินดีอย่างยิ่งที่เว็บไซต์ Oxford Dictionaries บรรจุชื่อ pad thai (ผัดไทย) ให้เป็นคำศัพท์สากลที่ทั่วโลกรู้จัก สะท้อนอีกความสำเร็จในการผลักดัน Soft Power อาหารไทยของรัฐบาลที่ดำเนินการมาโดยตลอดอย่างต่อเนื่อง
โฆษกประจำสำนักนายกรัฐมนตรี เปิดเผยว่า ประเทศไทยมีชื่อเสียงในวัฒนธรรม Soft Power หลากหลายประเภท โดยเฉพาะอย่างยิ่งด้านอาหารเป็น Soft Power ที่สำคัญของไทย ทั้งนี้ ที่ผ่านมา อาหารไทยอย่าง “ผัดไทย” ได้รับความสนใจจากชาวต่างชาติอย่างต่อเนื่อง โดยเว็บไซต์ Oxford Dictionaries ได้บรรจุชื่อ “pad thai” (ผัดไทย) ให้เป็นคำศัพท์สากล ตั้งแต่ปี 2565 โดยระบุไว้ในหมวด C2 คือหมวดศัพท์ทั่วไปที่ถูกบัญญัติใช้เพื่อแสดงให้รู้ถึงแหล่งที่มาต้นกำเนิด หรือพื้นถิ่นของสิ่งนั้น และใช้เป็นชื่อสากล เหมือนกับคำว่า pizza, tacos, lasagna โดยที่ไม่ต้องพิมพ์ขึ้นต้นตัวพิมพ์ใหญ่แบบชื่อเฉพาะ โดยหากพิมพ์ภาษาอังกฤษตัวเล็กว่า pad thai จะพบกับความหมายว่า เป็นอาหารจากประเทศไทย ซึ่งเป็นชนิดเส้นที่ทำมาจากข้าว เครื่องปรุง ไข่ ผัก และเนื้อสัตว์หรืออาหารทะเล
“นายกรัฐมนตรียินดีที่ ผัดไทย หนึ่งใน Soft Power ด้านอาหารที่มีชื่อเสียงของประเทศ ได้บรรจุชื่อในพจนานุกรม Oxford ให้เป็นชื่อสากลที่ทั่วโลกรู้จัก สะท้อนความสำเร็จในนโยบายของรัฐบาล ผลักดัน Soft Power อาหารไทยจนได้รับเสียงตอบรับที่ดี นอกจากนี้ รัฐบาลมุ่งส่งเสริมให้ผู้ประกอบการไทยวางยุทธศาสตร์เพิ่มมูลค่าทางเศรษฐกิจ ควบคู่ไปกับการกำหนดยุทธศาสตร์ของรัฐบาล ด้านการท่องเที่ยวเชิงอาหาร (Gastronomic Tourism) ให้มีจุดเด่น เพิ่มกิจกรรมให้เป็นที่สนใจ ช่วยดึงดูดนักท่องเที่ยวทั้งชาวไทย และชาวต่างประเทศ” นายอนุชาฯ กล่าว
วันเสาร์ที่ 18 มีนาคม 2566
โฆษกรัฐบาลเผย นายกฯ สั่งการเร่งปกป้องคุ้มครองสิทธิในทรัพย์สินทางปัญญาข้าวหอมมะลิไทย พร้อมประชาสัมพันธ์สร้างความเชื่อมั่นในคุณภาพ
และมาตรฐานข้าวหอมมะลิไทย
วันนี้ (18 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการดำเนินงานของกรมการค้าต่างประเทศ กระทรวงพาณิชย์ เดินหน้าคุ้มครองสิทธิในทรัพย์สินทางปัญญา ต่ออายุเครื่องหมายรับรองข้าวหอมมะลิไทย และเครื่องหมายการค้า “HOM MALI” พร้อมประชาสัมพันธ์ และพัฒนาฐานข้อมูลเครื่องหมายการค้าของผู้ส่งออกข้าวหอมมะลิไทย (List of Certified Thai Hom Mali Rice Brands) ตรวจสอบ สร้างความเชื่อมั่นในคุณภาพ มาตรฐาน และขยายฐานตลาดข้าวหอมมะลิไทยตามเป้าหมายยุทธศาสตร์ข้าวไทย
โฆษกประจำสำนักนายกรัฐมนตรี กล่าวว่า เครื่องหมายการค้าข้าวหอมมะลิไทย ประกอบด้วย เครื่องหมายรับรองข้าวหอมมะลิไทย และเครื่องหมายการค้า HOM MALI ซึ่งได้เริ่มจดทะเบียนไว้กับกรมทรัพย์สินทางปัญญาของไทยตั้งแต่ปี 2541 และปี 2534 ตามลำดับ โดยต่อมาได้ขยายการจดทะเบียนในประเทศต่าง ๆ ทั่วโลก รวม 48 ประเทศ โดยร่วมมือกับหน่วยงานในต่างประเทศของกระทรวงพาณิชย์ ดำเนินการต่ออายุเครื่องหมายการค้าดังกล่าวอย่างต่อเนื่องทุก 10 ปี นับจากวันที่จดทะเบียน เพื่อเป็นการปกป้องและรักษาสิทธิข้าวหอมมะลิไทย โดยในปี 2565 ดำเนินการต่ออายุเครื่องหมายดังกล่าวไปแล้ว 12 ประเทศ ได้แก่ สหราชอาณาจักร ไอร์แลนด์ แอฟริกาใต้ ฮังการี โปแลนด์ เดนมาร์ก อิสราเอล สวิตเซอร์แลนด์ สเปน เบเนลักซ์ ไอซ์แลนด์ และแคนาดา ส่วนปี 2566 อยู่ระหว่างการต่ออายุเครื่องหมายดังกล่าวอีก 8 ประเทศ ได้แก่ ตุรกี คูเวต สหรัฐอาหรับเอมิเรสต์ ออสเตรีย ญี่ปุ่น สวีเดน สิงคโปร์ และเวียดนาม
ทั้งนี้ กรมการค้าต่างประเทศยังได้ประสานความร่วมมือกับหน่วยงานในต่างประเทศของกระทรวงพาณิชย์ เพื่อแลกเปลี่ยนข้อมูลและดำเนินการประชาสัมพันธ์ข้าวหอมมะลิไทยให้เป็นที่รู้จักในตลาดต่างประเทศ และพัฒนาฐานข้อมูล List of Certified Thai Hom Mali Rice Brands โดยเน้นย้ำความเป็นสินค้าข้าวที่มีคุณภาพมาตรฐานจากประเทศไทย เพื่อสร้างความเชื่อมั่นให้กับผู้บริโภคในต่างประเทศ
โฆษกประจำสำนักนายกรัฐมนตรี กล่าวเพิ่มเติมว่า เพื่อสร้างความมั่นใจให้แก่ผู้บริโภคชาวจีน จากกรณีข่าวโรงงานข้าวในประเทศจีนได้ปลอมข้าวหอมมะลิไทย ซึ่งเป็นความผิดทางกฎหมายว่าด้วยมาตรฐานความปลอดภัยสินค้าอาหารของจีนที่กำหนด กรมการค้าต่างประเทศร่วมกับสำนักงานพาณิชย์ในต่างประเทศ ณ กรุงปักกิ่ง และสำนักงานส่งเสริมการค้าในต่างประเทศ ณ นครเซี่ยงไฮ้ ซึ่งต่อมาโรงงานข้าวปลอมตราสินค้าและเครื่องหมายรับรองข้าวหอมมะลิได้ถูกสั่งปิดในที่สุด โดยในโอกาสนี้ นายกรัฐมนตรีสั่งการให้หน่วยงานของไทยเร่งประชาสัมพันธ์เครื่องหมายการค้าของผู้ส่งออกข้าวไทยที่เข้าร่วมโครงการประชาสัมพันธ์ เครื่องหมายรับรองข้าวหอมมะลิไทยที่จำหน่ายในต่างประเทศมากที่สุด และมีการประชาสัมพันธ์ผ่าน https://thaihommaliricecertificationmark.dft.go.th/
“นายกรัฐมนตรีเชื่อมั่นในคุณภาพ และเอกลักษณ์ของข้าวหอมมะลิไทย ซึ่งมีมาตรฐานและเป็นที่นิยมสำหรับผู้บริโภคในตลาดต่างประเทศ โดยกำชับให้ทุกหน่วยงานที่เกี่ยวข้องร่วมกันส่งเสริมศักยภาพตั้งแต่ต้นทางการผลิต การคุ้มครองทรัพย์สินทางปัญญา การควบคุมคุณภาพ ไปจนถึงปลายทางการส่งออกเพื่อสร้างความเชื่อมั่นให้กับผู้บริโภค รวมทั้งได้เน้นย้ำให้หน่วยงานของกระทรวงพาณิชย์ในต่างประเทศ เฝ้าระวังการปลอมปมหรือละเมิด และดำเนินตามขั้นตอนของกฎหมายเมื่อพบการละเมิดใช้เครื่องหมายการค้าข้าวหอมมะลิไทยอีกด้วย” นายอนุชาฯ กล่าว
วันเสาร์ที่ 18 มีนาคม 2566
มาอีกแล้ว! มุกใหม่คอลเซ็นเตอร์ใช้ QR Code ดูดเงิน ดีอีเอส เตือนภัย กลโกงออนไลน์หลอกแม่ค้าข้าวกล่อง
มาอีกแล้ว! มุกใหม่คอลเซ็นเตอร์ใช้ QR Code ดูดเงิน ดีอีเอส เตือนภัย กลโกงออนไลน์หลอกแม่ค้าข้าวกล่อง
แก๊งคอลเซ็นเตอร์มามุกใหม่ใช้QR Codeหลอกดูดเงินร้านอาหารผ่านแอปพลิเคชั่นไลน์ทำทีสั่งอาหารและให้ร้านแสกนเพื่อรับเป็นเพื่อนแท้จริงคือScamsวอนประชาชนตระหนักรู้เท่าทันกลโกงและระวังก่อนสแกน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เปิดเผยว่าในช่วงสัปดาห์ที่ผ่านมามีข่าวที่ได้รับความสนใจจากประชาชนในเรื่องการฉ้อโกงออนไลน์รูปแบบใหม่ของแก๊งคอลเซนเตอร์โดยการใช้QR Codeหลอกดูดเงินวิธีการคือแก๊งคอลเซนเตอร์ติดต่อร้านอาหารผ่านแอปพลิเคชันไลน์หลอกสั่งข้าวกล่องจำนวน100กล่องเพื่อนำไปจัดเลี้ยงประชุมและโอนมัดจำมาก่อน2,000บาทวันต่อมาคนร้ายได้โทรศัพท์บอกให้ร้านอาหารสั่งชุดอาหารพิเศษเพิ่ม7ชุดและส่งQR Codeมาให้ร้านแอดและบอกว่าจ่ายเงินเพิ่มให้ภายหลังโดยอ้างว่าเป็นQR Codeแอดไลน์เท่านั้นแต่เมื่อแสกนQR Codeพบว่าหน้าจอเหมือนถูกไวรัสเจ้าของโทรศัพท์จึงรีบเข้าแอปฯธนาคารเพื่อโอนเงินออกส่วนใหญ่ออกไปบัญชีอื่นก่อนและโทรศัพท์ก็เริ่มค้างระบบรวนจึงรีบปิดเครื่อง
จากกรณีที่เกิดขึ้นกระทรวงดิจิทัลเพื่อเศรษฐกิจและสังคมมีความห่วงใยความปลอดภัยของประชาชนจึงขอแจ้งเตือนว่าในการใช้จ่ายสินค้าหรือบริการต่างๆร้านอาหารหลายแห่งเริ่มใช้QR CODEในการชำระเงินแบบไร้เงินสดแต่เหรียญมีสองด้านการใช้งานที่ค่อนข้างสะดวกของQR CODEก็ต้องระวังและมีสติในการใช้งานด้วยเช่นกันเพราะคนร้ายหรือมิจฉาชีพอาจจงใจใช้QR CODEพิมพ์URLซึ่งนำไปสู่เว็บไซต์หลอกลวง(Phishing)หลอกให้กรอกข้อมูลหรือบัญชีธนาคารหรือหลอกให้โอนเงินไปบัญชีคนอื่นที่ไม่ใช่บัญชีของร้านค้าได้ดังนั้นประชาชนต้องปกป้องตัวเองและป้องกันภัยจากQR CodeหลอกลวงหรือQR Code Scamsดังนี้
1.ควรตรวจสอบแหล่งที่มาของQR CODEว่ามีความหน้าเชื่อถือหรือไม่โดยก่อนกดScanควรตรวจสอบหรือPreviewตัวลิงก์หรือURLโดยเมื่อเราใช้กล้องของมือถือSmart Phoneส่องดูก่อนกดScanหากพบว่าลิงก์ที่ปรากฎขึ้นมาแปลกๆหรือไม่ตรงกับชื่อเว็บไซต์ที่ใช้บริการอยู่ก็ไม่ควรที่จะกดScanต่อ
2.ใช้โปรแกรมในการScanที่สามารถระบุได้ว่าลิงก์ที่ScanจากQR CODEเป็นลิงก์ที่ปลอมหรือหลอกลวง(malicious links)ซึ่งสามารถหาใช้งานได้จากโปรแกรมAntivirusที่มีคุณสมบัตินี้คล้ายก็การscan virusก่อนใช้งานusb driveแต่นี้คือการScan QR CODEหรือลิงก์ก่อนที่จะทำธุรกรรมต่อไป
3.เมื่อกดScan QR CODEไปแล้วก่อนโอนเงินหรือทำธุรกรรมใดๆควรจะตรวจสอบให้แน่ใจว่าเป็นบัญชีของผู้ขายจริงๆโดยสอบถามยืนยันกับผู้ขายว่าชื่อบัญชีนี้ถูกต้องหรือไม่ก่อนที่จะโอนเงินชำระค่าสินค้าไปเพราะคนร้ายสามารถสร้างQR CODEปลอมบัญชีอื่นซึ่งไม่ใช่บัญชีของร้านค้าเอามาหลอกเราได้ควรตระหนักหรือระวังในส่วนนี้ด้วย
หากท่านใดได้รับความเดือดร้อนจากแก๊งมิจฉาชีพหรือถูกหลอกลวงออนไลน์ต่างๆหรือพบเห็นการกระทำความผิดสามารถแจ้งเบาะแสได้ทางสายด่วนโทร1212ตลอด24ชั่วโมง
_________________
วันเสาร์ที่ 18 มีนาคม 2566
18/03/2566
​โฆษกรัฐบาลเผย นายกฯ เตรียมลงพื้นที่ จ.ภูเก็ต 19 มี.ค.นี้ ติดตามความพร้อมการเป็นเจ้าภาพงาน Expo 2028 Phuket Thailand ตรวจติดตามการใช้พื้นที่ป่าชายเลนโครงการ “ป่าในเมือง”
​โฆษกรัฐบาลเผย นายกฯ เตรียมลงพื้นที่ จ.ภูเก็ต 19 มี.ค.นี้ ติดตามความพร้อมการเป็นเจ้าภาพงาน Expo 2028 Phuket Thailand ตรวจติดตามการใช้พื้นที่ป่าชายเลนโครงการ “ป่าในเมือง” รับฟังการนำเสนอวิสัยทัศน์ “อันดามันพร้อม” และมอบทิศทางอนาคตอันดามัน
วันที่ 18 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน นายธนกร วังบุญคงชนะ รัฐมนตรีประจำสำนักนายกรัฐมนตรี นายพีระพันธุ์ สาลีรัฐวิภาค เลขาธิการนายกรัฐมนตรี และคณะ จะเดินทางไปตรวจติดตามงานตามนโยบายของรัฐบาล ณ จังหวัดภูเก็ต ในวันอาทิตย์ที่ 19 มีนาคม 2566 โดยมีกำหนดการ ดังนี้
เวลาประมาณ 09.00 น. นายกรัฐมนตรีและคณะ ออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานนานาชาติภูเก็ต ตำบลไม้ขาว อำเภอถลาง จังหวัดภูเก็ต โดยเครื่องบินของกองทัพอากาศ เมื่อเดินทางถึงท่าอากาศยานนานาชาติภูเก็ต นายกรัฐมนตรีจะตรวจติดตามความพร้อมการเตรียมการของประเทศไทยในการเสนอตัวเป็นเจ้าภาพงาน Expo 2028 Phuket Thailand ณ ห้องประชุมท่าอากาศยานภูเก็ต จากนั้น นายกรัฐมนตรีเดินทางไปยังพื้นที่จัดงาน Expo 2028 Phuket Thailand เพื่อตรวจความพร้อมการเตรียมสถานที่จัดงาน ณ ตำบลไม้ขาว อำเภอถลาง จังหวัดภูเก็ต
ช่วงบ่าย เวลาประมาณ 13:30 น. นายกรัฐมนตรีตรวจติดตามการใช้พื้นที่ป่าชายเลนภายใต้โครงการ “ป่าในเมือง” ณ ชุมชนบ้านกิ่งแก้ว เทศบาลตำบลรัษฎา อำเภอเมืองภูเก็ต ซึ่งเป็นศูนย์เรียนรู้และเส้นทางเดินศึกษาธรรมชาติระบบนิเวศป่าชายเลน เพื่อสนับสนุนการท่องเที่ยวเชิงอนุรักษ์ ต่อจากนั้น นายกรัฐมนตรีเดินทางไปยังมหาวิทยาลัยราชภัฏภูเก็ต ตำบลรัษฎา อำเภอเมืองภูเก็ต เพื่อรับฟังการนำเสนอวิสัยทัศน์ เรื่อง “อันดามันพร้อม” ซึ่งนายกรัฐมนตรีจะกล่าวแสดงทรรศนะและมอบทิศทางอนาคตอันดามัน โดยนายกรัฐมนตรีและคณะ จะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.10 น. ทั้งนี้ กำหนดการอาจมีการเปลี่ยนแปลงตามความเหมาะสม
“รัฐบาลมุ่งส่งเสริมพัฒนาการท่องเที่ยวของจังหวัดภูเก็ตให้เป็นหนึ่งในเมืองท่องเที่ยวแห่งความสุข ยั่งยืนและแบ่งปัน ตลอดระยะเวลาที่ผ่านมา รัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรี ได้มีการพัฒนาโครงสร้างพื้นฐานและสิ่งอำนวยความสะดวกให้มีความพร้อม มีคุณภาพ มีมาตรฐาน และเชื่อมโยงอย่างเป็นระบบ พร้อมพัฒนาขีดความสามารถในการแข่งขันของชุมชน โดยเปิดโอกาสให้พื้นที่เข้ามามีส่วนร่วมและได้รับประโยชน์จากการพัฒนาด้วยการบริหารจัดการอย่างยั่งยืน เป็นมิตรกับสิ่งแวดล้อมและมีความสมดุล เพื่อร่วมขับเคลื่อนการพัฒนาไปในทิศทางเดียวกัน และเกิดประโยชน์กับประชาชนให้มากที่สุด นอกจากนี้ วัฒนธรรมประเพณีและสถาปัตยกรรมที่มีความโดดเด่นเป็นอัตลักษณ์ของจังหวัดภูเก็ต ยังเป็นเสน่ห์ของชุมชน ที่ดึงดูดนักท่องเที่ยวทั้งชาวไทยและต่างชาติ ช่วยสร้างรายได้ให้คนในพื้นที่และกระตุ้นเศรษฐกิจของประเทศโดยรวมอีกด้วย” นายอนุชา กล่าว
วันเสาร์ที่ 18 มีนาคม 2566
รฟม. ลงพื้นที่ตรวจการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย กองสิ่งแวดล้อม ฝ่ายพัฒนาโครงการรถไฟฟ้าลงพื้นที่ตรวจสอบและติดตามการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง ตลอดแนวเส้นทางก่อสร้างโครงการฯ ตั้งแต่สถานีลาดพร้าว บนถนนลาดพร้าว ไปจนถึงสถานีสำโรง บนถนนเทพารักษ์ โดยได้ตรวจสอบการปฏิบัติตามมาตรการการป้องกันและลดผลกระทบสิ่งแวดล้อม เพื่อลดผลกระทบทางด้านฝุ่นละออง PM 2.5 เช่น การปิดคลุมกองดิน กองทราย เศษวัสดุก่อสร้างต่างๆ ระหว่างรอการใช้งาน เป็นต้น ตรวจสอบการติดตั้งรั้วทึบล้อมรอบพื้นที่ก่อสร้าง เพื่อเป็นการกำหนดเขตการก่อสร้างให้ชัดเจน และการจัดทำทางเดินเท้าชั่วคราวกรณีที่มีกิจกรรมก่อสร้างรบกวนการสัญจรของประชาชนบนทางเดินเท้าเดิม รวมไปถึงตรวจสอบการติดตั้งวัสดุดูดซับเสียงบริเวณสถานีโชคชัย 4 และได้เน้นย้ำให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด
นอกจากนี้ ยังได้เน้นย้ำให้เจ้าหน้าที่ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกำหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
วันอาทิตย์ที่ 19 มีนาคม 2566
19/03/2566
รมว.เฮ้ง ห่วงเหตุรถดั๊มทับลูกจ้างเสียชีวิต สั่ง กสร. กับ สปส. หาสาเหตุและเร่งช่วยเหลือตามสิทธิพึงได้
รัฐมนตรีว่าการกระทรวงแรงงานห่วงใยกรณีอุบัติเหตุรถดั๊มทับลูกจ้างเสียชีวิต จ.สมุทรปราการ สั่งกรมสวัสดิการและคุ้มครองแรงงาน(กสร.) ร่วมกับสำนักงานประกันสังคม (สปส.) เข้าตรวจสอบและให้ความช่วยเหลือด้านสิทธิประโยชน์ที่ญาติพึงได้รับตามกฎหมาย พร้อมเตือนนายจ้า
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีการเกิดอุบัติเหตุกระบะดั๊มทับลูกจ้างเสียชีวิต เมื่อวันที่ 17 มีนาคม 2566 ที่ผ่านมา ผมจึงได้สั่งการให้กรมสวัสดิการและคุ้มครองแรงงาน (กสร.)ร่วมกับสันักงานประกันสังคม (สปส.) ตรวจสอบข้อเท็จจริง เบื้องต้นได้รับรายงานจากพนักงานตรวจความปลอดภัย สสค.สมุทรปราการ ศูนย์ความปลอดภัยในการทำงานเขต 10 ว่าผู้เสียชีวิต คือ นายพิชิต ยิ้มสาระ อายุ 50 ปี เป็นลูกจ้างรับเหมาก่อสร้างถนนของห้างหุ้นส่วนแห่งหนึ่ง ตั้งอยู่ในซอยบางปลา 22 ตำบลบางปลา อำเภอบางพลี จังหวัดสมุทรปราการ สถานที่เกิดเหตุเป็นลานถมพักดินกว้างประมาณ 2 ไร่ พบร่างลูกจ้างผู้เสียชีวิตถูกกระบะดั๊มของรถบรรทุกหกล้อทับเสียชีวิตคาที่ จากเหตุการณ์สูญเสียดังกล่าว ผมขอแสดงความเสียใจกับญาติ ครอบครัวของลูกจ้างผู้เสียชีวิต มา ณ โอกาสนี้ และขอฝากไปถึงนายจ้างให้ปฏิบัติตามกฎหมายความปลอดภัยในการทำงาน เพื่อป้องกันไม่ให้เกิดอุบัติเหตุจากการทำงานเช่นนี้อีก ทั้งนี้ ผมสั่งการให้กรมสวัสดิการและคุ้มครองแรงงาน (กสร.) ร่วมกับสำนักงานประกันสังคม (สปส.) เข้าตรวจสอบข้อเท็จจริงและดำเนินการตามอำนาจหน้าที่ พร้อมให้ความช่วยเหลือด้านสิทธิประโยชน์ที่ญาติผู้เสียชีวิตพึงได้รับ กรณีเสียชีวิตเนื่องจากการทำงาน จากกองทุนเงินทดแทนอย่างเต็มที่
ด้านนายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า กสร. ได้มอบหมายพนักงานตรวจความปลอดภัย สำนักงานสวัสดิการและคุ้มครองแรงงานจังหวัดสมุทรปราการ ศูนย์ความปลอดภัยในการทำงานเขต 10 จ.สมุทรปราการ ประสานสำนักงานประกันสังคมจังหวัดสมุทรปราการ ร่วมกันตรวจสอบข้อเท็จจริงเพิ่มเติมจากนายจ้าง และผู้ที่เกี่ยวข้อง เพื่อดำเนินการช่วยเหลือญาติของลูกจ้างผู้เสียชีวิตให้ได้รับสิทธิประโยชน์ที่พึงได้รับ รวมถึงรวบรวมพยานหลักฐานว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 กฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับเครื่องจักร ปั้นจั่น หม้อน้ำ พ.ศ. 2564 และกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงาน หรือไม่ หากนายจ้างไม่ปฏิบัติตามกฎหมายดังกล่าวจะดำเนินการตามกฎหมายต่อไป
ด้าน นายบุญสงค์ ทัพชัยยุทธ์ เลขาธิการสำนักงานประกันสังคม กล่าวว่า สำนักงานประกันสังคมจังหวัดสมุทรปราการ สาขาบางพลี แจ้งว่าญาติลูกจ้างผู้เสียชีวิตจะมีสิทธิได้รับเงินดังนี้ 1.ค่าทดแทนตามพระราชบัญญัติเงินทดแทน พ.ศ. 2537 และแก้ไขเพิ่มเติมพระราชบัญญัติเงินทดแทน (ฉบับที่ 2) พ.ศ. 2561 เช่น ค่าทำศพ จำนวน 50,000 บาท จ่ายให้แก่ผู้จัดการศพ และค่าทดแทนกรณีเสียชีวิต จำนวน 120 เดือน เป็นเงิน 1,267,560 บาท จ่ายให้แก่ผู้มีสิทธิ และ 2. เงินบำเหน็จชราภาพตามพระราชบัญญัติประกันสังคม พ.ศ. 2533 จำนวน 400.35 บาท (จำนวน 3 งวด) เฉพาะส่วนของลูกจ้าง จ่ายให้แก่ทายาทต่อไป
วันเสาร์ที่ 18 มีนาคม 2566
กรมเจ้าท่า คุมเข้ม ดูแลความปลอดภัยทางน้ำ
...
จากนโยบายรัฐบาล และกระทรวงคมนาคม ได้มอบหมายให้กรมเจ้าท่า ดูแลความปลอดภัยและอำนวยความสะดวกให้กับพี่น้องประชาชนในการเดินทางทางน้ำทั่วประเทศ
ศูนย์ปลอดภัยทางน้ำกรมเจ้าท่าได้ตรวจสอบ พร้อมสรุปรายงานสถานการณ์ทางน้ำ ประจำวันที่ 17 มีนาคม 2566 ประกอบด้วย ส่วนกลาง แม่น้ำเจ้าพระยา เรือด่วนเจ้าพระยา ให้บริการ 106 เที่ยว ผู้โดยสาร 13,839 คน เรือไฟฟ้าเจ้าพระยา ให้บริการ 44 เที่ยว ผู้โดยสาร 2,058 คน เรือโดยสารข้ามฟาก ให้บริการ 957 เที่ยว ผู้โดยสาร 20,773 คน เรือภัตตาคาร ให้บริการ 29 เที่ยว ผู้โดยสาร 6,425 คน คลองแสนแสบ เรือโดยสารคลองแสนแสบ ให้บริการ 170 เที่ยว ผู้โดยสาร 29,025 คน และส่วนภูมิภาค เรือโดยสาร ให้บริการ 3,458 เที่ยว ผู้โดยสาร 161,113 คน
ทั้งนี้ จากมาตรการด้านความปลอดภัยทางน้ำ กรมเจ้าท่าได้จัดเรือตรวจการณ์พร้อมเจ้าหน้าที่ออกตรวจตราความปลอดภัย ทั้งในแม่น้ำเจ้าพระยา และคลองแสนแสบ พบว่ามีผู้ใช้บริการเรือด่วนเจ้าพระยา เรือไฟฟ้า MINE Smart Ferry เรือโดยสารข้ามฟาก มีปริมาณพอประมาณ เรือโดยสารให้บริการตามรอบการเดินเรือของวันเสาร์ สามารถระบายผู้โดยสารได้อย่างต่อเนื่อง จัดเจ้าหน้าที่อำนวยความสะดวกให้กับพี่น้องประชาชนตามท่าเรือต่างๆ ตรวจสอบความพร้อมของเรือโดยสาร ท่าเรือโดยสาร และคนประจำเรือ รวมทั้งอุปกรณ์ช่วยชีวิตต่างๆ ก่อนออกเดินเรือ ตามมาตรการความปลอดภัยที่กรมเจ้าท่ากำหนด ในส่วนภูมิภาคเขต 1 - 7 มีการจัดตั้งจุดอำนวยความสะดวก พร้อมจัดเจ้าหน้าที่ในการให้บริการแก่นักท่องเที่ยวที่มาใช้บริการตามท่าเรือต่างๆ ตรวจสอบความพร้อมของเรือโดยสาร ท่าเรือโดยสาร และคนประจำเรือ รวมทั้งอุปกรณ์ช่วยชีวิตต่างๆ ก่อนออกเดินเรือ ตามมาตรการความปลอดภัย รวมทั้งประชาสัมพันธ์ให้ผู้ควบคุมเรือคอยติดตามรายงานสภาพอากาศจากกรมอุตุนิยมวิทยาอย่างใกล้ชิด หากประชาชนท่านใดพบเห็นเหตุการณ์ความไม่ปลอดภัยทางน้ำ โทรสายด่วนกรมเจ้าท่า 1199 ตลอด 24 ชั่วโมง
วันอาทิตย์ที่ 19 มีนาคม 2566
19/03/2566
“ทิพานัน” โชว์ผลงานเด่น “พล.อ.ประยุทธ์” ปั้น EEC ปังไม่หยุด! 2 เดือนแรกของปี 66 ต่างชาติหอบเงินลงทุนแล้วกว่า 2,078 ล้านบาท
“ทิพานัน” โชว์ผลงานเด่น “พล.อ.ประยุทธ์” ปั้น EEC ปังไม่หยุด! 2 เดือนแรกของปี 66 ต่างชาติหอบเงินลงทุนแล้วกว่า 2,078 ล้านบาท
วันนี้(19มี.ค.66)น.ส.ทิพานันศิริชนะรองโฆษกประจำสำนักนายกรัฐมนตรีเปิดเผยว่าตามที่พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมในฐานะประธานคณะกรรมการนโยบายเขตพัฒนาพิเศษภาคตะวันออก(กพอ.)หรือบอร์ดEECเร่งขับเคลื่อนการลงทุนโดยตรงจากต่างประเทศ(FDI)ในพื้นที่EECเพื่อยกระดับเศรษฐกิจไทยล่าสุดรายงานของกรมพัฒนาธุรกิจการค้าเกี่ยวกับการลงทุนในพื้นที่EECของนักลงทุนต่างชาติเดือนมกราคม-กุมภาพันธ์2566มีนักลงทุนต่างชาติสนใจลงทุนในพื้นที่EECเพิ่มอีกจำนวน21รายคิดเป็นร้อยละ19ของจำนวนนักลงทุนทั้งหมดโดยมีมูลค่าการลงทุนในพื้นที่EECกว่า2,078ล้านบาทคิดเป็นร้อยละ8ของเงินลงทุนทั้งหมด
ทั้งนี้จำแนกเป็นนักลงทุนจากประเทศญี่ปุ่น7รายลงทุน1,352ล้านบาทจีน5รายลงทุน529ล้านบาทไต้หวัน3รายลงทุน37ล้านบาทและประเทศอื่นๆอีก6รายลงทุน160ล้านบาทโดยธุรกิจที่ลงทุนอาทิ1)บริการทางวิศวกรรมด้านการให้คำปรึกษาเกี่ยวกับธุรกิจวิศวกรรมยานยนต์2)บริการรับจ้างผลิตชิ้นส่วนโลหะและชิ้นส่วนพลาสติกและ3)การค้าระหว่างประเทศโดยเป็นการจัดซื้อสินค้าวัตถุดิบและชิ้นส่วนสำหรับอุตสาหกรรมต่างๆเช่นอุตสาหกรรมยานยนต์เป็นต้นเพื่อค้าส่งในประเทศเป็นต้น
รองโฆษกประจำสำนักนายกรัฐมนตรีกล่าวว่าความสำเร็จของEECและอนาคตของEECที่สดใสทำให้มองเห็นอนาคตประเทศไทยจากความมุ่งมั่นของพล.อ.ประยุทธ์ในการยกระดับคุณภาพชีวิตพัฒนาเมืองให้ทันสมัยบูรณาการทุกฝ่ายและใช้งบประมาณอย่างคุ้มค่าเชื่อมโยงไทยกับภูมิภาคและทั่วโลกพลิกโฉมประเทศยกระดับเศรษฐกิจเพิ่มรายได้และทำให้คุณภาพชีวิตของประชาชนดีขึ้น
“พล.อ.ประยุทธ์มีผลงานที่ชัดเจนทำให้พี่น้องประชาชนเชื่อมั่นและไว้วางใจสิ่งที่ทำแล้วทำอยู่และจะทำต่อไป โดยการผลักดันเรื่องต่างๆออกมาเป็นมติคณะรัฐมนตรีล้วนเป็นไปเพื่อประโยชน์ของประชาชนและประเทศชาติทั้งขึ้นค่าตอบแทนอบต.กำนันผู้ใหญ่บ้านสอดคล้องกับสถานการณ์และเหมาะสมกับภารกิจ”น.ส.ทิพานันกล่าว
———-
วันอาทิตย์ที่ 19 มีนาคม 2566
ข่าวสารการลงพื้นที่ตรวจราชการ จังหวัดภูเก็ต
วันอาทิตย์ที่ 19 มีนาคม 2566
นายกฯ ทักทายประชาชนชาวภูเก็ตก่อนรับฟังการนําเสนอวิสัยทัศน์ “อันดามันพร้อม” ขอช่วยกันดูแลบ้านเมือง ร่วมมือกันขับเคลื่อนพัฒนาต่อไป ชื่นชมนวัตกรรมการท่องเที่ยวชุมชน ช่วยพัฒนาประเทศอย่างยั่งยืน
นายกฯ ตรวจติดตามการใช้พื้นที่ป่าชายเลน ภายใต้โครงการป่าในเมือง Ratsada Green in the city จ.ภูเก็ต กำชับดำเนินการตามระเบียบ ข้อกฎหมาย ย้ำใช้ประโยชน์ได้จริงอย่างยั่งยืน ขอชุมชนพัฒนาตนเองเต็มศักยภาพ พร้อมเป็นเมืองท่องเที่ยวแห่งความสุข
นายกฯ ลงพื้นที่ จ.ภูเก็ต ติดตามความคืบหน้าการเสนอตัวเป็นเจ้าภาพจัดงาน Expo 2028 Phuket Thailand เชิญชวนคนไทยร่วมสนับสนุน-เผยแพร่กิจกรรม การเสนอตัวเป็นเจ้าภาพฯ